bjbraila.ro

LEVIATHANUL VINEȚIU, lansare de carte
2024-10-11 16:30 - 19:00 (Europe/Helsinki) | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 11 octombrie 2024, de la ora 16.30, va avea loc la Biblioteca Județeană Brăila lansarea romanului LEVIATHANUL VINEȚIU de Mircea Cărbunaru.
Prezintă: dr. Zamfir Bălan și dr. Stănică Pandrea.
Despre carte:
Moartea Imperiului Roman de Răsărit a reprezentat o dramă colectivă care a marcat civilizaţia bizantină şi restul statelor creştin-ortodoxe care aveau Constantinopolul ca reper cultural, moral şi religios. Pe fundalul istoric este surprins un eveniment fabulos (apariţia unei creaturi gigantice în apele Mării Propontis/Marea Marmara) care declanşează o serie de întâmplări ce par să prefaţeze prăbuşirea Imperiului Bizantin. „Leviathanul Vineţiu” este un roman despre viaţă, moarte, iubire, credinţă, moralitate, justiţie divină şi luptă pentru supravieţuire.

Vă așteptăm la Centrul Dunărea din cadrul bibliotecii!

Ateliere 21-16 octombrie 2024
2024-10-21 08:00 - 2024-10-26 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Halloween Science Fest
2024-10-28 08:00 - 2024-10-31 19:00 | Brăila
La sfârşitul lunii octombrie vom organiza prima ediție a evenimentului Halloween Science Fest. Aici, elevii vor avea ocazia să învețe despre lumea STEAM (Știință, Tehnologie, Inginerie, Artă și Matematică) într-un mod captivant.
Data: 28 – 31 octombrie
Limită de vârstă: 12-15 ani
Locație: Biblioteca Județeană “Panait Istrati” Brăila
Activități:
– Ziua 1 (28 octombrie): Atelier Astronomie și astrofizică
– Ziua 2 (29 octombrie) : Atelier introductiv proiectare/modelare 3d
– Ziua 3 (30 octombrie): Atelier introductiv roboți Lego
-Ziua 4 (31 octombrie): Premiere la corpul B al Inspectoratului Școlar Județean
Participanții nu sunt obligați să ia parte la toate cele 3 ateliere!
Link-ul pentru înscriere https://docs.google.com/…/1FAIpQLSedSzMjt30FAw…/viewform

Ateliere 28 octombrie - 2 noiembrie
2024-10-28 08:00 - 2024-11-02 19:00 | Brăila

Atelierele bibliotecii 4-9 noiembrie 2024
2024-11-04 08:00 - 2024-11-09 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Conferința „Panait Istrati – 140 de ani de la naștere”
2024-11-07 16:30 - 18:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Posteritatea lui Panait Istrati ne oferă în continuare prilej de emoționante rememorări, iar opera scriitorului nutrită dintr-o viață tumultuoasă, valențele unui creator care și-a asumat până la capăt cartea curajului și a libertății, merită omagiate.
Biblioteca Județeană „Panait Istrati” Brăila vă invită joi, 7 noiembrie 2024, începând cu ora 16.30 la Conferința „Panait Istrati – 140 de ani de la naștere”.
Pe urmele povestirilor și ale biografiei lui Istrati vor fi: jurnalista Corina Costopol Dima, membră a Asociației franceze „Les ami de Panait Istrati”, prof. dr. Georgiana Troia și jurnalistul Saleh El Nagdy.
Moderează: dr. Eduard Claudiu Brăileanu, șef serviciu în cadrul Bibliotecii Județene.

Vă așteptăm la Sala Fănuș Neagu, et. 3!

Ateliere 11-16 noiembrie 2024
2024-11-11 08:00 - 2024-11-16 19:00 | Brăila

Arhitectura satului și a sufletului românesc din Moldova de sud - întâlnire cu jurnalista Maria Stanciu
2024-11-16 11:00 - 12:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Sâmbătă, 16 noiembrie, de la ora 11.00 brăilenii sunt invitați la Biblioteca Judeteana „Panait Istrati” Braila la întâlnirea cu jurnalista Maria Stanciu, autoarea volumului „Etnologul Eugen Holban – Arhitectura satului și a sufletului românesc din Moldova de sud”.
Etnograful Eugen Holban a cutreierat satele ani în șir, a umblat din casă în casă, a discutat cu sătenii, le-a cunoscut sufletul, creaţia materială și spirituală, descoperind ţesături și obiecte de o rară frumuseţe în zona etnoculturală a Moldovei de Sud. Maria Stanciu va prezenta cu acest prilej rodul cercetărilor lui Eugen Holban privind costumul tradițional din această zonă.
Vă așteptăm!

Activitați 18 - 23 noiembrie
2024-11-18 08:00 - 2024-11-23 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

CARTEA VIE A PROFESIEI 2024
2024-11-18 13:00 - 15:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Față în față cu viitorul la CARTEA VIE A PROFESIEI 2024, ediția a VI-a
Proiectul își propune să inspire și să motiveze elevii din ultimii ani de liceu în alegerea unui parcurs profesional adecvat. Sub forma unei activități non-formale tinerii sunt ajutați să se orienteze către o meserie, interacționând direct cu specialiștii din diverse domenii, punând întrebări, identificând studiile și pașii necesari pentru abordarea unei anumite profesii.
Vor fi prezenți specialiști care practică meserii precum: polițist, medic, profesor, militar, actor, arhitect, specialist IT, web designer, antreprenor, psiholog, inginer, inspector de penitenciare etc. În premieră anul acesta aducem în fața liceenilor profesii noi: specialist beauty, influencer, bucătar chef, broker/analist financiar, kinetoterapeut, activist ONG.
An de an proiectul a crescut și a atras tot mai mulți participanți, în 2023 peste 1200 de tineri s-au întâlnit cu 40 de specialiști pentru a explora diverse opțiuni de carieră, pentru a înțelege piața muncii și pentru definirea clară a obiectivelor profesionale. Anul acesta, pe lângă elevii din municipiu, vor participa și liceeni din județ: Ianca, Făurei și Însurăței.
Evenimentul este organizat la Casa Tineretului – luni, 18 noiembrie 2024, în intervalul orar 13.00 – 15.00. Vă așteptăm alături de noi!

Lansare volum de povestiri "Chiorpangiu" de Florin Duțu
2024-11-25 08:00 - 17:00 | Brăila
Joi, 28 noiembrie 2024, ora 17.00, la Biblioteca Județeană „Panait Istrati” – Brăila, în sala „Fănuș Neagu” (Str. Poligon Nr. 4), are loc lansarea volumului de povestiri „Chiorpangiu” de Florin Duțu, câștigătorul Concursului de Debut al Editurii Polirom – 2024.Vorbesc alături de autor:Prof. dr. Ana ComanProf. dr. Valentin PopaProf. dr. Daniel KiţuProf. dr. Viorel ComanLansarea de carte este urmată de o sesiune de autografe.Despre carte:
Pleiada de personaje din „Chiorpangiu” își duce viața în peisajul cu totul aparte al Brăilei, dar, prin firescul lor, poveștile depănate de narator au un caracter universal. Așa cum copilul Florin este fascinat de atelierul în care bunicul său pare să facă minuni, cu toții păstrăm în amintire un loc magic din copilărie. Pentru mai toată lumea perioada comunismului a fost foarte dificilă, unii au trecut prin experiențe dramatice, dar întotdeauna oamenii au găsit puterea să reziste sau, așa cum a făcut unchiul Fănică atunci când i-a scris Elenei Ceaușescu, au încercat să ceară ajutor de la cârmuire. Fiecare familie are un „specialist” în medicină care dă mereu sfaturi sau, la fel ca Aurel după ce bea un pahar, se avântă să efectueze proceduri medicale fără vreo pregătire în domeniu. De obicei, pe mame le întrebi când nu găsești ceva prin casă, însă sunt și mame experte în a „pune bine” lucrurile, așa ca Tanța. Nimeni nu are părinți perfecți, dar toți vrem să știm că le este bine. Fiecare a avut un prieten apropiat de care, dintr-un motiv mai mult sau mai puțin dureros, s-a îndepărtat în timp. Adultul de astăzi le privește pe toate fără reproș, cu umor și nostalgie, și le împărtășește bucuros cu noi.
Florin DUȚU s-a născut la Brăila în 1974. A absolvit în 1998 cursurile Facultății de Drept, Universitatea din București. Din 1999 este avocat în Baroul București, specializat în contencios fiscal și arbitraj internațional în domeniul investițiilor străine. În 2016 a absolvit specializarea Piscicultură și Acvacultură din cadrul USAMV București. În ultimii ani a coordonat în cadrul unei multinaționale practica de drept comparat în materie de insolvență/restructurare. A început să scrie pentru că avea povești de împărtășit.

Atelierele săptămânii 25-30 noiembrie 2024
2024-11-25 08:00 - 2024-11-30 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

140 de ani de la naşterea poetului Vasile Voiculescu
2024-11-27 08:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Expoziția documentară ”Poetul îngerilor”, dedicată aniversării a 140 de ani de la naşterea poetului şi dramaturgului Vasile Voiculescu este organizată în perioada 27 noiembrie – 6 decembrie 2024 în holul Secției Împrumut Cărți pentru Adulti. Expoziția este organizată de bibliotecar Silvia Iacob și cuprinde cărțile lui Vasile Voiculescu, supranumit „Doctorul fără de arginți” și „Poetul îngerilor”.

În dor de România
2024-11-28 10:00 - 11:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
1 Decembrie nu este doar o zi de sărbătoare, ci un moment de profundă reflecție asupra sacrificiilor strămoșilor noștri care au apărat această țară cu curaj și devotament. Este ziua în care ne celebrăm identitatea și valorile, ca români uniți prin istorie, cultură și spirit.
Elevii Școlii Gimnaziale „Vlaicu Vodă” și ai Colegiului Național „Ana Aslan” vă invită să sărbătorim împreună această zi specială printr-un spectacol literar-artistic, „În dor de România”, ce va aduce un omagiu tradițiilor și valorilor noastre naționale, joi, 28 noiembrie 2023, ora 10.
Evenimentul este organizat sub coordonarea doamnelor profesoare Mariana Mangiurea, Nicoleta Holban, Mihaela Bucățică, Mariana Băcanu, Plopeanu Geanina, Doinița Mihaela Stanciu, bibliotecar.
Vă așteptăm cu drag să sărbătorim împreună România!

Activitățile săptămânii 2-7 decembrie 2024
2024-12-02 08:00 - 2024-12-07 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Activități 9-14 decembrie 2024
2024-12-09 08:00 - 2024-12-14 19:00 | Brăila

Atelierele bibliotecii 16 - 21 decembrie
2024-12-16 08:00 - 2024-12-21 19:00 | Brăila

Sărbătorile de iarnă la români
2024-12-20 08:00 - 17:00 | Brăila
În perioada 20 decembrie 2024 –14 ianuarie 2025, Biblioteca Județeană „Panait Istrati” Brăila organizează o expoziție documentară intitulată „Sărbătorile de iarnă la români” care conține documente aflate în colecțiile sale și care sunt disponibile pentru împrumut.
Expoziția este realizată de Florentina Petcu, bibliotecar.

COMUNISM ȘI REPRESIUNE ÎN BRĂILA ANILOR ’80
2024-12-20 14:00 - 15:00 | Brăila
COMUNISM ȘI REPRESIUNE ÎN BRĂILA ANILOR ’80, expoziție organizată de Muzeul Brăilei „Carol I” și Biblioteca Judeteana „Panait Istrati” Braila
Vă invităm la vernisajul expoziției temporare „Comunism și represiune în Brăila anilor ’80” – vineri, 20 decembrie 2024, ora 14.00, la sediul Muzeului Brăilei „Carol I”, sala „Regele Ferdinand și Regina Maria” (Piața Traian nr. 3).
Expoziția face publice detaliile comunismului târziu, de la acumularea crizelor și colapsul sistemic, până la generalizarea proiectului represiv al „Epocii de Aur”. Multiple detalii și episoade din viața economică și socială a Brăilei, cele mai multe invizibile, surprinse și gestionate de aparatul represiv al regimului comunist, sunt făcute acum publice.

Ioan Munteanu, dublă lansare de carte
2025-01-11 11:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană “Panait Istrati” Brăila vă invită sâmbătă, 11 ianuarie 2025, începând cu ora 11.00, la lansarea cărților “Brăila acum o sută de ani: 1924 – documentar jurnalistic, completat și actualizat” și “Monografia comunității evreilor din Brăila“, semnate de profesorul Ioan Munteanu. Evenimentul are o dublă semnificație: lansările de carte și omagierea lui Ioan Munteanu la împlinirea vârstei de 82 de ani. Cetățean de Onoare al orașului Brăila și posesor al multor diplome și distincții, Ioan Munteanu este sărbătorit pentru îndelunga activitate profesională dedicată învățământului și promovării istoriei și culturii locale.

1924 a fost un an benefic pentru istoria orașului, așa cum reiese din datele culese de autor din principalele periodice ale vremii deținute de Arhivele Naționale, filiala Brăila și de colecțiile Bibliotecii Județene. Cartea “Brăila acum o sută de ani: 1924“ surprinde viața socială, economică, politică și culturală a urbei, oferind detalii despre bursa de cereale, activitatea din port, bănci, agenții de vapoare, personalități marcante, teatre și cinematografe, cazul Terente, drame amoroase, baluri, comunitatea israelită și greacă, precum și alte informații pe care orice brăilean și-ar dori să le cunoască.

Născută din dorința de a completa imaginea orașului, “Monografia comunității evreilor din Brăila“ redă istoria acestora de la statornicire și până astăzi, evreii fiind una dintre cele mai active populații în plan identitar și comunitar, participând direct la viața cotidiană a orașului, în special în domeniul comercial. Brăila a numărat cea mai importantă comunitate evreiască, după București, numeric atingând apogeul în anii dinaintea Primului Război Mondial, urmând ca în perioada comunistă numărul acestora să scadă drastic. Este o carte – document, descrisă cronologic, prin documente de arhivă și decupaje jurnalistice, care oferă o mai bună cunoaștere a contribuției evreilor la dezvoltarea Brăilei moderne.

Prezintă profesorii: Ștefan Aftodor, Viorel Coman, Octavian Osanu și Vasile Ioan Zbarcea.
Moderează: Dragoș Adrian Neagu, directorul Bibliotecii și Emanoil Ciucașu, directorul Centrului Cultural și de Agrement “Chira Chiralina“.
Invitat special: Nadia Ustinescu, președintele Comunității Evreilor din Brăila.

Cei interesați sunt așteptați la Sala de Lectură, et. 1, la sediul Bibliotecii din Piața Poligon, nr. 4.

Evenimentul este organizat în parteneriat cu Centrul Cultural și de Agrement “Chira Chiralina“.
Vă așteptăm!

Atelierele bibliotecii în perioada 13 - 18 ianuarie
2025-01-13 08:00 - 2025-01-18 19:00 | Brăila

Ziua Culturii Naționale
2025-01-15 08:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Ziua Culturii Naționale este sărbătorită la Biblioteca Județeană Panait Istrati Brăila printr-o serie de evenimente interactive, care încurajează dialogul în jurul valorilor artistice şi literare. Evenimentul este marcat în fiecare an în România şi Republica Moldova, la 15 ianuarie, data naşterii poetului Mihai Eminescu (1850-1889). Chiar în ziua în care se împlinesc 175 de la nașterea lui Mihai Eminescu, versurile lui se vor auzi la bibliotecă pe parcursul întregii zile, prin organizarea unor sesiuni de lectură, prezentări, întâlnire de cenaclu literar, concursuri de poezie și desene la care vor participa elevi din școlile brăilene.
Programul manifestărilor cuprinde:
– Eminescu, Luceafărul – Eu, o mică stea, Ludotecă, ora 9-10
– Numai Poetul, Ludotecă, ora 10-11
– Dor de Eminescu, Centrul Dunărea, ora 9.30-11
– Vreme trece, vreme vine, Centrul Dunărea, ora 11-13
– Medalion literar: Opera lui Mihai Eminescu, o lume de poveste, sala Fănuș Neagu, ora 11-13
– Mai am un singur dor, Centrul Multicultural, ora 14.30 -16
De asemenea, sunt organizate expoziții documentare sub genericul Eminescu – geniu pustiu la Sala de Lectură, Ludotecă și Secția Împrumut Cărți pentru Adulți, care pot fi vizionate până la sfârșitul lunii ianuarie.
Vă așteptăm!

REGULAMENT PROIECT NAȚIONAL DE SCRIERE CREATIVĂ „FANTEZII LITERARE”
2025-01-15 08:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
PROIECT NAȚIONAL DE SCRIERE CREATIVĂ „FANTEZII LITERARE”, ediția a V-a, 2025
Organizatori: Consiliul Județean Brăila și Biblioteca Județeană „Panait Istrati” Brăila;
Coordonatorii proiectului: Roxana Neagu, Teodora Lungu;
Tipul proiectului: Creație literară – proză scurtă, fără tematică impusă;
Durata proiectului: ianuarie – noiembrie 2025;
Obiective generale: Identificarea, stimularea și valorificarea potențialului imaginativ și creator al elevilor în domeniul prozei, prin realizarea unor texte literare originale; Publicarea unei antologii cuprinzând cele mai bune creații redactate pe parcursul proiectului;
Obiective specifice: Intensificarea activităților de scriere creativă în bibliotecile publice; Dezvoltarea abilităților bibliotecarilor în coordonarea acestui tip de ateliere;
Grupul țintă: Elevi cu vârste cuprinse între 11 și 14 ani, respectiv 15 și 19 ani.
Descriere proiect: Biblioteca Județeană „Panait Istrati” Brăila propune bibliotecilor publice din țară încheierea unor parteneriate în vederea realizării de activități în conformitate cu regulamentul proiectului. Într-o primă etapă, vor fi organizate Ateliere de Scriere Creativă, care se vor desfășura în perioada 17 februarie – 15 iunie 2025. Fiecare bibliotecă participantă la proiect va selecta maximum 3 texte pentru categoria 11-14 ani, respectiv maximum 3 texte pentru categoria 15-19 ani, pe care le va trimite Bibliotecii Județene „Panait Istrati” Brăila în vederea participării la cea de-a doua etapă a proiectului – Concursul Național de Proză Scurtă „FANTEZII LITERARE”, ediția a V-a. Lucrările vor fi evaluate de un juriu de specialitate, iar cele care vor acumula cele mai multe puncte vor fi premiate. În ordinea punctajului obținut și în funcție de selecția făcută de membrii juriului, lucrările vor fi publicate într-o antologie realizată la editura „Proilavia” a Bibliotecii Județene „Panait Istrati” Brăila, volumul urmând să fie distribuit bibliotecilor partenere și autorilor textelor literare.
REGULAMENT
ETAPA I
Organizarea proiectului

Biblioteca Județeană „Panait Istrati” Brăila adresează propunerea de parteneriat bibliotecilor publice din țară pentru înscrierea în proiectul „FANTEZII LITERARE”.
Pe parcursul lunii ianuarie 2025, bibliotecile din țară, interesate să participe la acest proiect, trimit numele și datele de contact ale bibliotecarilor coordonatori.
Încheierea parteneriatelor între instituții: 15-31 ianuarie 2025.
Promovarea activităților la nivel local, realizată de fiecare bibliotecă în parte, în vederea atragerii participanților la Atelierele de Scriere Creativă; înscrierea participanților la atelierele de scriere creativă: 3-16 februarie 2025.

Desfășurarea Atelierelor de Scriere Creativă

Fiecare bibliotecă participantă la proiect își va organiza în mod propriu Atelierul de Scriere Creativă în perioada 17 februarie – 15 iunie 2025.
Fiecare bibliotecă participantă la proiect poate opta pentru una dintre cele două categorii de vârstă sau poate organiza ateliere pentru ambele secțiuni (11-14 ani și/sau 15-19 ani).
Bibliotecarii coordonatori ai atelierelor din partea fiecărei biblioteci participante au obligația să îndrume elevii în realizarea de texte literare, proză scurtă, cu tematică la alegere.
Bibliotecarii coordonatori pot colabora pentru susținerea atelierelor cu cadre didactice sau cu persoane competente în domeniul literaturii.
Persoana/persoanele desemnate de fiecare bibliotecă participantă pentru a coordona Atelierul de Scriere Creativă trebuie să mențină legătura cu echipa organizatoare a proiectului de la Biblioteca Județeană „Panait Istrati” Brăila, care poate oferi îndrumare atunci când aceasta îi este solicitată.
Coordonatorii fiecărui atelier trebuie să selecteze între 1 și 3 texte pentru fiecare categorie de vârstă, realizate în cadrul întâlnirilor din proiect, pe care le propun pentru Concursul Național de Proză Scurtă „FANTEZII LITERARE”. Textele vor fi trimise echipei Bibliotecii Județene „Panait Istrati” Brăila în perioada 15-30 iunie 2025.

ETAPA A II-A
Desfășurarea Concursului Național de Proză Scurtă „FANTEZII LITERARE”

Cele 1-3 texte literare în proză, pentru fiecare grupă de vârstă, fără tematică impusă, trimise de fiecare bibliotecă participantă pentru concurs trebuie să aibă următoarele caracteristici:
Să fie redactate în format electronic, cu extensia doc.
Textele trebuie să aibă între 1 și 10 pagini, format A4.
Să fie scrise cu Times New Roman – 12, la 1,15 distanță între rânduri, fără spații între paragrafe.
Textele trebuie să fie corectate și să fie scrise cu diacritice.
Textele trebuie semnate cu nume și prenume autor, vârstă, localitatea de domiciliu.
Fiecare elev poate participa la concurs cu un singur text.
Biblioteca Județeană „Panait Istrati” Brăila primește textele scrise de la fiecare bibliotecă parteneră, participând de asemenea cu 1 – 3 texte, pentru fiecare categorie de vârstă, selectate de la atelierul propriu, la Concursul Național de Proză Scurtă „FANTEZII LITERARE”.
Echipa Bibliotecii Județene „Panait Istrati” Brăila va face o corectură doar din punct de vedere gramatical și ortografic, pe fiecare text primit pentru concurs, înainte de a fi trimis juriului.
Textele trimise nu trebuie să conțină fragmente copiate din alte creații literare existente pe piață, acestea urmând să fie verificate de către biblioteca parteneră, înainte de a fi trimise spre jurizare.

Jurizarea și premierea

Echipa Bibliotecii Județene „Panait Istrati” Brăila va trimite lucrările juriului format din 4 reprezentanți pentru a fi notate. Fiecare lucrare va fi punctată de la 10 la 100 de puncte. Jurizarea se va realiza în perioada 1 iulie – 1 august 2025.
Reprezentanții juriului nu provin din cadrul instituției organizatoare, fiind persoane familiarizate cu domeniul literaturii.
Lucrările cu punctaje vor reveni cel târziu la data de 1 august 2025 la echipa Bibliotecii Județene „Panait Istrati” Brăila, care va realiza clasamentul pentru acordarea premiilor.
Dacă numărul textelor înscrise în concurs este prea mare pentru încadrarea lor într-un singur volum, juriul va face o selecție a textelor participante la concurs în vederea publicării acestora în antologie, ținând cont de valoarea literară a lor.

ETAPA A III-A
Realizarea Antologiei de proză scurtă

În perioada 1 august – 31 octombrie 2025 va fi realizată antologia de texte literare, care va cuprinde textele din concurs, în ordinea punctajului obținut, pentru fiecare categorie de vârstă în parte.
Vor fi acordate premiile I, II, III și o mențiune, în funcție de punctajul obținut de fiecare text în parte, pentru fiecare categorie de vârstă. Detaliile legate de valoarea premiilor vor fi anunțate public în timp util.
Câștigătorii vor primi premiul la sediul bibliotecilor partenere, acestea având obligația să îl înmâneze participanților.
Biblioteca Județeană „Panait Istrati” Brăila va distribui premiile și antologia de texte literare către toți partenerii din proiect, până la finalul lunii noiembrie 2025.

Observații finale:

Nu se percep taxe pentru participarea la concurs.
Data limită de înscriere în proiect pentru bibliotecile partenere este 31 ianuarie 2025.
Dacă pe parcursul desfășurării proiectului unul dintre partenerii Bibliotecii Județene „Panait Istrati” Brăila este nevoit să se retragă din motive obiective, are obligația să anunțe în cel mai scurt timp instituția organizatoare.
Datele privind componența membrilor juriului și acordarea premiilor vor fi comunicate ulterior participanților.
Textele vor fi publicate în antologie în ordinea punctajului obținut, în urma selectării textelor de către membrii juriului, în cazul în care numărul textelor înscrise în concurs este prea mare pentru încadrarea lor într-un singur volum, Biblioteca Județeană „Panait Istrati” Brăila rezervându-și dreptul de a stabili numărul de pagini al volumului. Participanții vor fi informați, după jurizare, dacă textul propus pentru concurs va fi introdus în antologia literară.
Biblioteca Județeană „Panait Istrati” Brăila va informa de fiecare dată coordonatorii activităților de la bibliotecile partenere asupra fiecărei etape a proiectului aflat în desfășurare.
Nerespectarea prevederilor prezentului regulament și înscrierea unui text ce nu aparține participantului sau care conține părți copiate vor duce la eliminarea din concurs.
Autorii își asumă întreaga responsabilitate pentru materialele publicate.

Coordonatorii proiectului:
Roxana Neagu, corector Biblioteca Județeană „Panait Istrati” Brăila, telefon: 0766653978, roxana_neagu@bjbraila.ro
Teodora Lungu, documentarist Biblioteca Județeană „Panait Istrati” Brăila, telefon: 0757409725, teodora_lungu@bjbraila.ro

Activități 20-25 ianuarie 2025
2025-01-20 08:00 - 2025-01-25 19:00 | Brăila

Tudor Opriș - poetul versurilor pentru sufletul naturii
2025-01-27 08:00 - 19:00 | Brăila
Anul acesta, în luna ianuarie, comemorăm împlinirea a zece ani de la trecerea în neființă a poetului, eseistului, istoricului și criticului literar român Tudor Opriș ( 26 noiembrie 1926 – 23 ianuarie 2015). Pentru a marca acest eveniment Compartimentul Împrumut Carte pentru Adulți organizează expoziția documentară intitulată ”Tudor Opriș – poetul versurilor pentru sufletul naturii”, deschisă publicului până la data de 14 februarie 2025.
Expoziția este realizată de Silvia Iacob, bibliotecar.

Atelierele bibliotecii în săptămâna 27 ian - 1 feb
2025-01-27 08:00 - 2025-02-01 19:00 | Brăila

Concurs Naţional de Creaţie Literară „Şi eu ştiu să scriu!”
2025-02-03 08:00 - 19:00 | Brăila
Biblioteca Judeteana „Panait Istrati” Braila organizează Concursul Naţional de Creaţie Literară „Şi eu ştiu să scriu!”, ediţia a-V-a, 2025.
Argumente:
Descoperirea și sprijinirea copiilor talentați cu simț estetic și cu înclinații spre scris.
Promovarea tinerelor talente în reviste literare, online și în presa locală.
Stimularea şi impulsionarea elevilor pentru creația literară, pentru lectură.
Scop:
Formarea unor aptitudini de exprimare orală și scrisă a copiilor.
Călăuzirea elevilor spre bibliotecă.
Obiective:
Atragerea copiilor spre scris și lectură.
Cultivarea talentului creator și al celui critic în rândul copiilor.
Grup țintă: Copii cu vârste între 7-14 ani.
Regulament:
Copiii pot participa la două secţiuni: 7–10 ani, 11–14 ani.
Înscrierea participanților și trimiterea creaţiilor literare se face între 10 februarie – 14 martie 2025 în formularul https://forms.gle/Po7MBd4xQwtvMJ627 iar lucrările, împreună cu acordul părinților, vor fi trimise pe adresa de email: sectiacopiibjbraila@gmail.com.
Cerințe pentru lucrări:
Format A4, fișier Word, font Times New Roman, corp 12, cu diacritice, la un rând, margini 2 centimetri, alb-negru, obligatoriu în limba română
Maxim 3 pagini (se acceptă depășiri de 5-6 rânduri).
Textele nu trebuie să fie însoțite de desene sau poze.
Originalitate obligatorie – nu trebuie să fi fost publicate anterior pe reţelele de socializare, în reviste școlare etc.
Fiecare lucrare trebuie să conțină în colțul din dreapta sus: nume, prenume, vârstă, clasă, școală, numele coordonatorului.
Fiecare participant poate înscrie o singură lucrare la una dintre secțiuni: poezie, proză sau scenarii de teatru.
Teme de concurs:
Poezie: „Primăvara, un nou început” sau „Magia copilăriei”.
Proză: „Călătorii în Univers” (povestiri SF), „Cea mai frumoasă zi din viaţa mea” sau „A fost odată…” (povești și basme magice).
Scenarii de teatru scurt: temă liberă.
Criterii de evaluare:
Corectitudinea exprimării (ortografie, punctuație)
Impactul mesajului transmis
Creativitatea (limbaj figurat, imagini artistice)
Originalitatea temei
Respectarea normelor de tehnoredactare
Textele fără diacritice vor fi depunctate
Recomandare:
În vederea iniţierii unui atelier de lucru vă recomandăm să schiţaţi creaţiile într-o ciornă şi să le trimiteţi pe adresa lica_barbu55@yahoo.ro, urmând să primiţi sugestii, idei pentru realizarea unor lucrări de calitate, pentru unele îndrumări şi sugestii constructive privind conţinutul lucrărilor, corectarea greşelilor gramaticale şi de expresie. E un pas către succes!
Lucrările și acordul părinților se trimit la sectiacopiibjbraila@gmail.com, menționând „Concursul Și eu știu să scriu!”.
Premiile vor fi oferite separat pentru fiecare secțiune. Lucrările aferente premiului întâi vor fi publicate în revista „Ex Libris”.
Juriul va fi format din oameni de cultură, scriitori şi jurnalişti, atât din Brăila cât şi din ţară.
Termen limită: 14 martie 2025.
Coordonatori:
Doinița Mihaela Stanciu, bibliotecar
Lică Barbu, prozator

Activitățile bibliotecii în săptămâna 3-8 februarie
2025-02-03 08:00 - 2025-02-08 19:00 | Brăila

𝒁𝒊𝒖𝒂 𝑰𝒏𝒕𝒆𝒓𝒏𝒂𝒕̦𝒊𝒐𝒏𝒂𝒍𝒂̆ 𝒂 𝑪𝒊𝒕𝒊𝒕𝒖𝒍𝒖𝒊 𝑰̂𝒎𝒑𝒓𝒆𝒖𝒏𝒂̆
2025-02-04 08:00 - 2025-02-05 14:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
𝒁𝒊𝒖𝒂 𝑰𝒏𝒕𝒆𝒓𝒏𝒂𝒕̦𝒊𝒐𝒏𝒂𝒍𝒂̆ 𝒂 𝑪𝒊𝒕𝒊𝒕𝒖𝒍𝒖𝒊 𝑰̂𝒎𝒑𝒓𝒆𝒖𝒏𝒂̆ reprezintă o inițiativă care reunește într-o singură zi copii, tineri și adulți din peste 170 de țări ale lumii pentru a celebra puterea cuvintelor. O campanie de promovare a bucuriei, frumuseții și beneficiilor lecturii nu putea trece fără să fie marcată de Biblioteca Judeteana „Panait Istrati” Braila, astfel încât în această săptămână bibliotecarii organizează în toate secțiile numeroase sesiuni de lectură și ateliere creative.
Spor la lectură tuturor!

Atelierele săptămânii 10-15 februarie 2025
2025-02-10 08:00 - 2025-02-15 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
